kardosdrur/scandi-wiki huggingface dataset:
Søren Queitsch

Søren Queitsch (født 18. september 1966 i Hellerup) er dansk erhvervsmand. 

Søren Queitsch er student fra Rungsted Statsskole i 1985 og er uddannet fra bl.a. Handelshøjskolen i København og INSEAD. Han indledte sin erhvervskarriere i Sjællandsgruppen i 1989 og kom til Politiken i 1992, hvor han i 1993 blev markedschef. I 1995 blev han kontaktdirektør på Promedia (nu Mediacom). I 1996 blev han hentet tilbage til Politiken, denne gang som direktør for Dagbladene Gefion. I 1999 blev han kommerciel direktør på Ingeniøren. I 2004 blev Søren Queitsch administrerende direktør for IDG Danmark. Efter salget af IDG i 2013, trådte han ud af direktionen, men fortsatte i bestyrelsen for den nye ejer Jobindex Media. Søren Queitsch begyndte i 2014 som direktør i Peytz og Co. og blev partner i 2015. I 2019 blev han direktør i LandbrugsMedierne og desuden adm. dir. i datterselskaberne Mascus og MOOT.    

Søren Queitsch har tidligere siddet i bestyrelsen for IDG Danmark, Danske Specialmedier,  Jobindex Media, Landbrugsmedierne og FDIM (Foreningen af Danske Interaktive Medier) og været Operating Review Board-medlem af IDG Global Solutions, IDG India, IDG Australia, IDG Magazines Norge, IDG Czech, IDG Hungary og IDG Romania. Søren Queitsch har undervist på Global Media Institute i Boston og European Managers Institute.

Han har desuden været medstifter af Hjælperytterne, der samler penge ind til Gigtforeningen, samt stifter af Børnenes IT-fond i samarbejde med Birger Hauge og Lisbeth Zornig Andersen.

Søren Queitsch er bror til musik- og filmanmelder Henrik Queitsch

Referencer 

Erhvervsfolk fra Danmark
Personer fra Hellerup
Marcus Cleverly

Marcus Cleverly (født 15. juni 1981 i Hillerød) er dansk håndboldspiller, der til daglig spiller som målmand i KIF Kolding København.

Tidligere har Cleverly spillet i de danske klubber Alsønderup, Helsinge, FC København og Ørnhøj IF inden han skiftede til Tyskland, hvor han spillede for TSG Ossweil og TV Emsdetten i perioden 2004 til 2009.

Cleverly blev kåret til årets sportsnavn i den polske region Swietokrzysk, hvor hans tidligere klub Vive Targi Kielce har hjemme.

Referencer

Eksterne henvisninger 
 
 Player info: Marcus Cleverly eurohandball.com, 3. januar 2012 

Håndboldspillere fra Danmark
Personer fra Hillerød
Håndboldspillere fra FC København Håndbold
Håndboldspillere fra HSV Hamburg
Olympiske håndboldspillere fra Danmark
Deltagere for Danmark ved sommer-OL 2012
Håndboldspillere ved sommer-OL 2012
American Association 1883

American Association 1883 var den anden sæson i baseballligaen American Association. Ligaen havde deltagelse af otte hold, som hver skulle spille 98 kampe i perioden 1. maj – 30. september 1883. I forhold til den første sæson var ligaen blevet udvidet med to hold: Columbus Buckeyes og Metropolitans.

Mesterskabet blev vundet af Athletics fra Philadelphia som vandt 66 og tabte 32 kampe.

Resultater

Kilder / eksterne henvisninger 

 Retrosheet – The 1883 Season 
 Baseball Reference – 1883 American Association Team Statistics and Standings 

Baseball i 1883
Sæsoner i American Association (1882-91)
Erhvervsstyrelsen

Erhvervsstyrelsen er en styrelse under Erhvervsministeriet.

Styrelsen blev dannet den 1. januar 2012 ved en sammenlægning af Erhvervs- og Selskabsstyrelsen, med dele fra Erhvervs- og Byggestyrelsen, samt It- og Telestyrelsen.

Arbejdsområderne er erhvervsudvikling og -regulering, samt virksomhedsregistrering.  1. november 2017 afløste  Katrine Winding  Betina Hagerup som direktør for styrelsen. 

Fra 2011 til 2015 varetog styrelsen også opgaver vedrørende tele- og internetregulering, men de opgaver blev i 2015 flyttet til Energi-, Forsynings- og Klimaministeriet.

Ændringer i 2015 
Da Miljø- og Fødevareministeriet blev oprettet den 28. juni 2015, afgav det hidtidige miljøministerium en række planlægningsopgaver til ’’Erhvervsstyrelsen’’ under Erhvervs- og Vækstministeriet. Det drejede sig bl.a. om rammene for et områdes fysiske udvikling (planloven), men også om sommerhuse, campering og kolonihaver.

Samtidigt blev de socialøkonomiske virksomheder overflyttede fra Social- og Indenrigsministeriet til Erhvervsstyrelsen.

Desuden fik Erhvervsstyrelsen nogle opgaver fra Ministeriet for By, Bolig og Landdistrikter. Dog blev selve boligpolitikken overtaget af andre ministerier.

Til gengæld afgav Erhvervsstyrelsen en række områder til Energi-, Forsynings- og Klimaministeriet. Det drejede sig bl.a. om tele- og internetregulering, herunder elektroniske kommunikationsnet og -tjenester (teleloven) samt om spredning af radio- og TV- signaler (masteloven).

Datalæk hos Erhvervsstyrelsen 
D. 29 januar 2021 rapporterede Erhvervsstyrelsen om et data læk med over 150.000 danske CPR numre og beskyttede adresser. Erhvervsstyrelsen gav ved en fejl alle med API-adgang til cvr.dk adgang til de personfølsomme oplysninger, og i 48 timer fra d. 27 januar til d. 29 januar var de personlige informationer offentlige tilgængelige. Erhvervsstyrelsen havde ikke umiddelbart en løsning på problemet, og valgte, at lukke hele deres hjemmeside cvr.dk ned i flere dage for at komme problemet til bunds. Sagen er overdraget til Datatilsynet som har bedt Erhvervsstyrelsen om mere information samt informationer om hvor længe dataene fra tilgængelig og hvilke metoder de vil tage i brug for, at det ikke sker igen.

Erhvervsstyrelsen blev opmærksom på problemet da en anonym virksomhed tippede dem d. 29 januar. Der gik uge før Erhvervsstyrelsen sendte en pressemeddelelse ud med konsekvenser om bruddet samt foranstaltninger for at afhjælpe bruddet.

Kilder

Eksterne henvisninger og kilder 
 Officiel hjemmeside 

Danske styrelser
Etableret i 2012
Erhvervspolitik
Natura 2000-område nr. 7 Rubjerg Knude og Lønstrup Klit

Natura 2000-område nr. 7 Rubjerg Knude og Lønstrup Klit er en naturplan under det fælleseuropæiske Natura 2000-projekt. Planområdet Rubjerg Knude og Lønstrup Klint, har et areal på 292 hektar, og er udpeget som EU-habitatområde, og hele området er en del af en Naturfredning fra 1948 og 1965 på i alt 277 ha .
Området ligger ud til Skagerrak ud for og syd for Lønstrup, ca. 12 vest for Hjørring. Det består af den op til 90 meter høje vandreklit, Rubjerg Knude, der under sin vandring mod øst har tildækket en række bygninger omkring Rubjerg Knude Fyr, så kun fyrtårnet stadig er over sandet. Rubjerg Knude er en klit oven på en op til 50 m høj klint, Lønstrup Klint som strækker sig ca. 13 km fra Harrerenden nord for Lønstrup til Furreby lidt nord for Løkken. I den nordlige del af området ligger Mårup Kirke, der på grund af havets fremrykning, med ca. 1 meter om året, er tæt ved at styrte i havet; Skov-og Naturstyrelsen besluttede så at fjerne mere og mere af kirken og gemme den, og nu står kun ydermurene i 2 m højde tilbage. Dens videre skæbne er endnu ikke besluttet

Klitten bevokset med landets største krat af havtorn, hvor Rødrygget tornskade og andre fugle lever.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen.
Natura 2000-planen er koordineret med vandplan 1.1 Nordlige Kattegat, Skagerrak.

Natura 2000-området ligger i Hjørring Kommune

Kilder og henvisninger 

 Kort over området
 Naturplan
 Naturplanen 2016-2021
 Basisanalysen for Naturplan 6
 Basisanalyse 2016-2021
 Vendsyssel Historiske Museums sider om Rubjerg Knude

Natura 2000-planer
Lokaliteter i Hjørring Kommune
EU-habitatområder i Danmark
Ichiro Abe

Ichiro Abe (安部一郎 Abe Ichirō) (født 12. november 1922 - død 27. februar 2022) var en japansk judoka. Han var leder af forfremmelsespanelet i Kodokan, og er tidligere international formand for All Nippon Judo Federation. Han er en af de blot tre levende mennesker med tiende dan, registreret af Kodokan (og en af de blot 15 der nogensinde har opnået rangen), og han blev forfremmet i den ottende januar i 2006 sammen med Toshiro Daigo og Yoshimi Osawa.

Biografi 
Abe blev født i 1922 og uddannet ved Tsukuba Universitetet. Han blev af Kodokan sendt til Frankrig i 1951 og Belgien i 1953 som underviser og træner i judo. Han var leder af Kodokan International fra 1969 til 1997, og direktør for Kodokan Rådet fra 1997 til 2004.

Referencer

Eksterne henvisninger 

Personer fra Japan
Judoka fra Japan
Yoshimi Osawa

Yoshimi Osawa (大沢慶巳 Osawa Yoshimi) (født 8. januar 1926, død 21. oktober 2022) var en japansk judoka. Han opnåede tiende dan (hvilket i alt kun femten personer har opnået). Han blev forfremmet ved New Year Kagami biraki ceremonien den 8. januar 2006, sammen med Ichiro Abe og Toshiro Daigo.

Biografi 

Osawa blev født den 8. januar 1926 i Sakura i Japan. Han blev uddannet ved Waseda Universitetet og blev senere professor der. Han var ofte anset som en teknisk udøver af judo, mest på grund af hans ashi-waza, og selvom han ikke vejede meget, var han anset som en favorit ved All-Japan Judo Championships (hvor han i øvrigt besejrede den tidligere mester fra 1948, Yasuichi Matsumoto) til at vinde Fukuoka tuneringen i november 1948.

Referencer

Eksterne henvisninger 

Judoka fra Japan
Rendesten

En rendesten kaldes en åben, men ikke ret dyb, stensat, eller på anden måde befæstet (i nyere tid ofte asfalteret) rende, der tjener til afledning af spildevand eller regnvand fra kørebanen. Særlig bruges betegnelsen om de rendeformede fordybninger, som tilvejebringes i byers gader langs kørebanernes sider, og som i nyere tid, efter at de fleste byer er blevne forsynede med kloakker, kun tjener til regnvandsafledning. I ældre tid brugtes rendestene også til bortledning af spildevand og var da af noget større profil end siden hen. De blev dengang undertiden anbragte midt i kørebanen. Regnvandet fra spildevandsrenderne blev ledt ud til byens åløb, kanal eller havneløb.

Man kan skelne mellem 1700-årenes nærmest V-formede kisterender og 1800-årenes og senere tiders knækrender, hvor gadeprofilet blot er hældende udad mod kantstenen, der – sammen med en svag hældning nogle centimeter udad – i sig selv modvirker, at fortovet (der af afløbshensyn skråner ud mod vejbanen) bliver dækket af regnvand.

Noter

Eksterne henvisninger 
 Curt von Jessen, Niels-Holger Larsen, Mette Pihler, Ulrich Schirnig: Byhuset; Gyldendal, København 1980; 
 Salmonsens Konversationsleksikon, 2. udgave, bind XX, s. 1; opslag: Rendesten

Vand
Sanitet
Affaldshåndtering
Vejens udstyr
London-konferencen

London-konferencen har flere betydninger:
 London-konferencen (1832) – Etablering af Kongeriget Grækenland
 London-konferencen (1864) – Forhandlinger om hertugdømmernes fremtidige nationalstatus
 London-konferencen (1871)
 London-konferencen (1912-13)
 London-konferencen (1975)
Arne W. Larsen

Arne Walter. Larsen (6. september 1919 i Høje Taastrup – 27. maj 1978 i Dannemare) var en dansk socialdemokratisk politiker.

Han var søn af den ugifte Marie Helene Kristensen og som udlagt barnefader tjener Knud Johannes Larsen. Han blev døbt i Høje Tåstrup Kirke den 12. oktober 1919 og voksede op hos sine bedsteforældre (Marie Helenes forældre) brænder på Taastrup Teglværk K. Kristensen og hustru (svenskfødte) Frederikke Frederiksen.

Efter at have arbejdet på forskellige gartnerier i Taastrup blev Arne W.Larsen den 19. oktober 1939 gift med husassistent Anny Schwartz, som stammede fra Græshave Sogn, Gloslunde-Græshave Kommune, Lollands Sønder Herred, med hvem han fik 8 børn.

Arne W. Larsen flyttede i 1939 sammen med familien til Ø.Skovby, Græshave sogn på Vestlolland og ernærede sig som arbejdsmand indtil 1966, hvor han blev valgt til Folketinget for Socialdemokratiet i Nakskovkredsen.. Han sad i Folketinget indtil 1970, hvor han blev valgt til borgmester i Rudbjerg Kommune, Storstrøms Amt. 8 år senere, i 1978, døde han, og blev begravet på Dannemare Kirkegård.Hustruen Anny døde d. 1, nov. samme år.

Sønnen Benny Schwartz Larsen har også været borgmester i Rudbjerg kommune.(1986 -1998)

Kilder 
 Opslag i Borgmesterfakta, Danske Kommuner

Noter 

Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Socialdemokraterne
Borgmestre fra Socialdemokraterne
Anna Orlova

Anna Orlova (23. august 1972 i Riga i Lettiske SSR) er en tidligere lettisk kælker, som deltog ved i alt seks olympiske vinterlege mellem 1992 og 2010. Hun vandt sølvmedaljen ved mixed team-konkurrencen under VM i kælk 2003 i Sigulda, og endte på en fjerdeplads i kvindernes singlekælk ved de samme mesterskaber.

Orlova vandt også to medaljer i mixed team-konkurrencen under EM i kælk, med en guldmedalje i 2010 og en bronzemedalje i 2006. Det bedste individuelle resultat opnåede hun med en sjetteplads under EM i kælk 2010 i Sigulda.

Hendes bedste placering ved Vinter-OL var en syvendeplads ved kvindernes singlekælk i Torino under Vinter-OL 2006. Hun opnåede en trettendeplads i samme disciplin under Vinter-OL 2010 i Vancouver.

Orlova er én af tre letter, der har deltaget ved mindst seks olympiske lege. De to andre er skiskytte Ilmārs Bricis (seks vinterlege) og skytte Afanasijs Kuzmins (otte sommerlege). Hun er den første sportsudøver der har konkurreret på kælk seks gange ved OL – italieneren Gerda Weissensteiner konkurrerede fire gange på kælk og to gange i bobslæde ved OL.

Kilder 
 Profil hos fil-luge.org 

Personer fra Riga
Bobslædeførere fra Letland
Deltagere for Letland ved vinter-OL 1992
Deltagere for Letland ved vinter-OL 1994
Deltagere for Letland ved vinter-OL 1998
Deltagere for Letland ved vinter-OL 2002
Deltagere for Letland ved vinter-OL 2006
Deltagere for Letland ved vinter-OL 2010
Bob Anderson (fægter)

Robert James Gilbert Anderson (15. september 1922 i Gosport i Hampshire i England – 1. januar 2012 i West Sussex i England) var en engelsk olympisk fægter, og en kendt spillefilm-kampkoreograf, med en karriere indenfor film der strakte sig over mere end 50 år og omfattede film som Highlander, The Princess Bride, The Lord of the Rings filmtrilogi og Die Another Day. Han ansås for at være mesteren af fægtning i Hollywood, og trænede under sin karriere mange skuespillere i fægtekunsten, deriblandt Errol Flynn, Sean Connery, Antonio Banderas og Johnny Depp. Han optrådte også som stunt double i Darth Vaders lyssværdskampe i Star Wars Episode V: The Empire Strikes Back og Star Wars Episode VI: Return of the Jedi.

Kildehenvisninger

Eksterne henvisninger 
 

Fægtere fra Storbritannien
Filmskuespillere
Müller-Thurgau

Müller-Thurgau er en hvidvinsdrue, som er en krydsning mellem Riesling og Madeleine Royale, skabt i 1882. Den er tidligere kaldt Rivaner. Druen modner tidligt og giver stort udbytte, men er meget sårbar over for vinskimmel og andre sygdomme. Müller-Thurgau har et lavt syreindhold og er blød og rund. Det er en af de mest dyrkede druesorter i Tyskland, men spiller også en stor rolle i Østrig, Tjekkiet, Slovenien, Ungarn og Luxembourg.

Druesorter
Henry Jørgen Stærke Hansen

Henry Jørgen Stærke Hansen (død 2001) var styrmand på Anholt-færgen og blev landskendt da han den 11. maj 1995 kaprede færgen.

Hansen kaprede færgen i protest efter at være blevet afskediget som styrmand.
Landsretten idømt ham to og et halvt års fængsel.
Han blev repræsenteret af forsvarsadvokat Bent Nielsen.
Efter udståelsen af straffen gik Hansen ind i politik.
Han stillede i 1997 op på sin egen "Stærke Listen" efter af være ekskluderet af Socialdemokratiet men opnåede ikke valg.

Efter længere tids sygdom døde han 57 år gammel i 2001.

Henvisninger 

Søfolk
Personer fra Danmark
Edafe Egbedi

Edafe Egbedi (født 5. august 1993) er en nigeriansk fodboldspiller, der i øjeblikket er klubløb. Han har spillet både for AGF og Skive.

Egbedi kom til AGF i efteråret 2011 efter et prøveophold.. hvor han fik en kontrakt til sommeren 2015.  Han fik dog ikke så meget spilletid og blev i foråret 2014 lejet ud til Skive.

I januar 2015 valgte han og ophæve sin kontrakt 

Han deltog ved U/20-VM i Columbia i sommeren 2011.  Desuden har han repræsenteret sit lands U-17 mandskab.

Referencer

Eksterne henvisninger 
 Profile:Edafe Egbedi  transfermark.co.uk, hentet 7. januar 2012 
 AGF: EDAFE EGBEDI

Fodboldspillere fra Nigeria
Fodboldspillere fra AGF
Sean Hayes (skuespiller)

Sean Patrick Hayes (26. juni 1970 i Chicago, Illinois i USA) er en amerikansk skuespiller og komiker, bedst kendt for rollen som Jack McFarland i NBC-sitcomen "Will & Grace". For denne rolle vandt Hayes én Emmy Award i 2000, fire Screen Actors Guild Awards i henholdsvis 2000, 2001, 2002 og 2003, og én American Comedy Award. Hayes har også spillet rollen som Jerry Lewis i tv-filmen "Martin and Lewis".

I 2007 spillede han Thomas i filmen "Nu eller aldrig", (The Bucket List) instrueret af Rob Reiner, og med stjernerne Jack Nicholson og Morgan Freeman i hovedrollerne.

Eksterne henvisninger 
 

Personer fra Chicago
Skuespillere fra USA
Michael Jones

Michael Jones eller Mike Jones har flere betydninger:

 Mike Jones (wrestler) (født 1962) – amerikansk wrestler
 Mike Jones (fodbolddommer) (født 1968) – engelsk fodbolddommer.
 Mike Jones (bokser) (født 1983) - weltervægtbokser
 Mike Jones (fodboldspiller) (født 1988 i St. Peters, Missouri) - amerikansk fodboldspiller
 Mike Jones (rapper) (født 1981) - amerikansk rapper
Sean Hayes

Sean Hayes har flere betydninger:

 Sean Hayes (musiker) – amerikansk singer-songwriter
 Sean Hayes (skuespiller) – amerikansk skuespiller
Mike Jones (fodbolddommer)

Michael "Mike" J. Jones (født 18. april 1968) er en engelsk fodbolddommer fra Chester. Han har dømt i den bedste engelske fodbolddrække Premier League siden 2008, men han har aldrig været nomineret til at dømme internationalt under FIFA.

Fodbolddommere fra England
Personer fra Chester
Ron Pope

Ron Pope (født  23. januar 1983) er en amerikansk pop og rock singer-songwriter og pianist. Hans mest kendte sang er A drop in the ocean, som han skrev i 2005 sammen med  Zach Berkman.

Diskografi

Eksterne kilder og henvisninger
Om Ron Pope

Sangere fra USA
Peristom

Peristom er en term der bruges til at beskrive noget der omgiver en åbning i et organ hos visse planter og hvirvelløse dyr. F.eks indenfor mosser, den kødædende plante kandebærer, og hos snegle om åbningen på et sneglehus. Ordet peristom er afledt af de græske ord peri, som betyder 'omkring', og stoma, 'mund'.

Indenfor mosser 

Her er peristomet en specialiseret del af sporehuset (kapslen) der giver mulighed for en gradvis spredning af sporerne i stedet for at frigive dem alle på én gang. Det er udformet som en krans af tænder omkring kapslens åbning. Antallet af tænder kan variere fra 4 (Tetraphidopsida) op til 64 (Polytrichopsida), men de fleste mosser (Bryopsida) har 16 tænder i peristomet, evt. i to kranse (i alt 32 tænder).

Peristomet dannes normalt ved at et låg (operkulum) i kapslens spids falder af, og at de døde celler, der herved blottes, revner på en sådan måde, at resterne af deres cellevægge danner tænder, der kommer til at ligge som en krans omkring kapslens åbning. Tænderne er som regel hygroskopiske, således at de bøjer sig ind over åbningen i fugtigt vejr og bøjer sig udefter i tørt vejr.

Peristomets udformning varierer meget, og har været vigtig for klassifikationen af mosserne. For eksempel er klassen Bryopsida, der udgør 95% af mosserne, karakteriseret ved at have et såkaldt arthrodont peristom, hvor op til tre cellelag tilsammen danner en eller to tandkranse ved hjælp af fortykkede cellevægge. Den inderste tandkrans kaldes endostomet og den yderste exostomet.

Litteratur 
 Andersen, A.G. et al.: Den danske mosflora. I. Bladmosser, 1976, Gyldendal, .
 Christiansen, M. Skytte: Flora i farver 2. Sporeplanter, 1978, Politikens Forlag, .

Eksterne henvisninger 
 http://tolweb.org/Bryophyta
 http://www.anbg.gov.au/bryophyte/classification-mosses.html

Plantemorfologi
Mosser
Lien

Lien kan henvise til flere steder i Danmark
 Lien (Hanherred) – en bebyggelse i Lerup Sogn, Jammerbugt Kommune i Han Herred og i landets største indlandsskrænt, beliggende ca. 2 km nordvest for Tranum
 Lien (Skallerup) er en ca. 5 km lang indlandsskrænt der går fra Skallerup Strand nord for Lønstrup op til klitområdet ved Kærsgård Strand.
 Lien (Hune Sogn) – et areal i Hune Sogn, Jammerbugt Kommune
Bohumil Durdis

Bohumil Durdis (født 1. marts 1903, død 16. marts 1983 i København) var en tjekkoslovakisk vægtløfter som deltog i de olympiske lege i 1924 i Paris.
 
Durdis vandt en olympisk bronzemedalje i vægtløftning ved OL 1924 i Paris. Han kom på tredje pladsen i den næst letteste klassen, letvægt op til 67,5 kg som blev afviklet 22. juli 1924. Det var i alt fem vægtklasser. Det samme antal som ved det foregående OL i Antwerpen. Durdis løftede sammenlagt 425,0 kg, 15,0 kg mindre end guldvinderen Edmond Decottignies fra Frankrig og 2,5 kg mindre end Anton Zwerina fra Ungarn. Der var 22 udøvere fra 12 nationer i letvægtsklassen.

OL-medaljer 
 1924  Paris –  Bronze i vægtløftning, letvægt

Eksterne henvisninger 

Vægtløftere
Sportsfolk fra Tjekkiet
Personer fra Prag
Deltagere ved sommer-OL 1924
Olympiske bronzemedaljevindere fra Tjekkiet
Medaljevindere ved sommer-OL 1924
Dominikanske Republiks håndboldlandshold (herrer)

Dominikanske Republiks håndboldlandshold er det dominikanske landshold i håndbold for mænd som også deltager i internationale håndboldkonkurrencer. De reguleres af Dominikanske Republiks håndboldforbund.

Holdet vandt Pan-American Men’s First Division Championship 2009, som blev afholdt på hjemmebane i Santo Domingo.

Resultater

Panamerikamesterskabet 
 2000: 6.- plads
 2010: 8.- plads

Kilder

Se også 
 Dominikanske Republiks håndboldlandshold (damer)
 Dominikanske Republiks strandhåndboldlandshold

Eksterne henvisninger 
 Dominikanske Republiks håndboldforbund  
 Profil på National Handball Teams.com  
 IHF Federation Profile  

Håndboldlandshold (herrer)
Herrehåndboldlandshold
American Association 1884

American Association 1884 var den tredje sæson i baseballligaen American Association. Ligaen havde deltagelse af tolv hold, som hver skulle spille 110 kampe i perioden 1. maj – 15. oktober 1884. I forhold til den forrige sæson var ligaen blevet udvidet med fire hold:
 Toledo, som havde vundet Northwestern League i 1883.
 Brooklyn Grays, som havde vundet Inter-State Association of Professional Baseball Clubs i 1883.
 Washington Statesmen.
 Indianapolis Hoosiers.
Efter 63 kampe blev Washington Statesmen imidlertid erstattet af Richmond Virginians.

Mesterskabet blev vundet af Metropolitans fra New York, som vandt 75 og tabte 32 kampe, og som dermed sikrede sig sit første mesterskab.

Fleet Walker blev den første sorte spiller i Major League Baseball, da han i sæsonen 1884 spillede 41 kampe for Toledo.

På trods af at holdet sluttede på andenpladsen i ligaen, blev Columbus Buckeyes det første hold i American Association, der lukkede. Den 30. oktober 1884 blev alle holdets spillere solgt til Alleghenys for en samlet pris på $ 6.000.

Resultater

Kilder / eksterne henvisninger 

 Retrosheet – The 1884 Season 
 Baseball Reference – 1884 American Association Team Statistics and Standings 
 Baseball Almanac – Year In Review : 1884 American Association

Baseball i 1884
Sæsoner i American Association (1882-91)
Frederik 3. (flertydig)

Der er flere regenter med navnet Frederik 3..

 Frederik 3. af Danmark (1609-1670)
 Frederik 3. (Tysk-romerske rige) (1415-1493)
 Frederik 3. af Sachsen (1463-1525)
 Frederik 3. af Slesvig-Holsten-Gottorp (1597-1659)
 Frederik 3. af Hessen-Kassel (1747-1837)
 Frederik 3. af Tyskland (1831-1888)
Frederik 1. (flertydig)

Der er flere regenter med navnet Frederik 1. Se:

 Frederik Barbarossa (1122–1190), Tysk-romersk kejser
 Frederik 1. af Sachsen (1370-1428)
 Frederik 1. af Brandenburg (1371-1440)
 Frederik 1. af Napoli (1452-1504)
 Frederik 1. af Danmark (1471-1533)
 Frederik 1. af Württemberg (1557-1608)
 Frederik 1. af Hessen-Homburg (1585-1638)
 Frederik 1. af Preussen (1657-1713)
 Frederik 1. af Sverige (1676-1751)
 Frederik 1. af Württemberg (1754-1816)
 Frederik 1. af Baden (1826-1907)
 Frederik 1. af Anhalt (1831-1904)

Se også 
Frederik 5. af Pfalz (1596-1632), som også var kendt som Frederik 1. af Bøhmen